Үтәбаев Мөхлис Суфиян улы

Үтәбаев Мөхлис Суфиян улы (5 февраль 1888 йыл — 28 декабрь 1970 йыл) — ислам дине әһеле. Беренсе донъя һуғышында ҡатнашыусы. Башҡорт милли хәрәкәте эшмәкәре.

 Биографияһы 
Мөхлис Суфиян улы Үтәбаев 1888 йылдың 5 февралендә Ырымбур губернаһы Орск өйәҙенең Иҫке КинйәбулатХәҙер Башҡортостан Республикаһының  Буранбай ауылы ауылында тыуған. Атаһы Суфиян ауыл муллаһы була, хажи.

Таулыҡай мәҙрәсәһендә белем ала. Һуңынан «Рәсүлиә» мәҙрәсәһен (Троицк) тамамлай. Төрки, ғәрәп, фарсы телдәрен белә.

1914 йылға тиклем Ырымбур губернаһы Орск өйәҙенең Йәрмөхәмәт ауылы мәҙрәсәһендә уҡытаБашҡорт энциклопедияһы — Үтәбаев Мөхлис Суфиян улы.

Беренсе донъя һуғышында ҡатнаша, инженер-сапер ғәскәрҙәрендә хеҙмәт итә, понтондар буйынса белгес була.

Революциянан һуң Башҡорт милли хәрәкәтенә ҡушыла, Башкурдистан милли-территориаль автономияһын яҡлай. Хәрәкәт лидеры Ә. Ә. Вәлиди менән таныш була.

1919—1920 йылдарҙа Башҡорт АССР-ының Бөрйән-Түңгәүер кантоны секретары, рәйесе булып эшләй.

1920 йылда Йылайыр кантоны мәктәптәрендә уҡыта.

1931 йылдың 31 ғинуарында ғаиләһе менән Иркутск өлкәһенә махсус ауылға һөргөнгә оҙатыла, 1994 йылда аҡлана. Черемхово ҡалаһында биш балаһы һәм ҡатыны — Ғөбәйҙә Камал ҡыҙы вафат була.

1937 йылдың 10 декабрендә ҡулға алынып, 10 йылға иркенән мәхрүм ителә. Свердловск өлкәһендә төрмәлә ултыра, 1941 йылда азат ителә, 1991 йылдың 18 октябрендә аҡлана.

1947 йылдан Баймаҡ районының Буранбай ауылында В. И. Ленин исемендәге колхозда эшләй, бер үк ваҡытта мулла була. Бағымсылыҡ менән шөғөлләнә, күрәҙәлек итә.

 Хәтер 
 Башҡортостан Республикаһының Баймаҡ районы Буранбай ауылында — үҙенең тыуған ауылында — мәсет уның исеме менән атала.

 Иҫкәрмәләр 

 Әҙәбиәт 
 Живая память /авт.-сост. М. М. Утябаева. — Уфа, 2009.

 Һылтанмалар 


Категория:Башҡорт милли-азатлыҡ хәрәкәте эшмәкәрҙәре
Категория:Алфавит буйынса шәхестәр
Категория:Рәсәйҙә аҡланғандар
Категория:Башҡорт дин әһелдәре
Категория:Алфавит буйынса дин эшмәкәрҙәре
Категория:СССР-ҙа репрессияланғандар
Категория:5 февралдә тыуғандар
Категория:1888 йылда тыуғандар
Категория:Ырымбур губернаһында тыуғандар
Категория:28 декабрҙә вафат булғандар
Категория:1970 йылда вафат булғандар
Категория:Баймаҡ районында вафат булғандар